CELEX: 31997D0580
Language: el
Date: 1997-07-25 00:00:00
Title: 97/580/ΕΚ: Απόφαση της Επιτροπής της 25ης Ιουλίου 1997 σχετικά με την κοινοτική χρηματοδοτική συνδρομή για την εξάλειψη της νόσου του αφθώδους πυρετού στην Ελλάδα

Avis juridique important

|

31997D0580

97/580/ΕΚ: Απόφαση της Επιτροπής της 25ης Ιουλίου 1997 σχετικά με την κοινοτική χρηματοδοτική συνδρομή για την εξάλειψη της νόσου του αφθώδους πυρετού στην Ελλάδα  

Επίσημη Εφημερίδα αριθ. L 237 της 28/08/1997 σ. 0024 - 0025

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1997 σχετικά με την κοινοτική χρηματοδοτική συνδρομή για την εξάλειψη της νόσου του αφθώδους πυρετού στην Ελλάδα (97/580/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3 και το άρθρο 11,Εκτιμώντας:ότι σημειώθηκαν κρούσματα της νόσου του αφθώδους πυρετού στην Ελλάδα μεταξύ της 3ης Ιουλίου και της 30ής Σεπτεμβρίου 1996 7ότι η εκδήλωση αυτής της νόσου αποτελεί σοβαρό κίνδυνο για το κοινοτικό ζωικό κεφάλαιο και, για να εξαλειφθεί όσο το δυνατόν ταχύτερα η νόσος αυτή, η Κοινότητα έχει τη δυνατότητα να συμμετάσχει με χρηματοδοτική ενίσχυση 7ότι, όταν είχε επισήμως επιβεβαιωθεί η παρουσία της νόσου του αφθώδους πυρετού, οι ελληνικές αρχές είχαν θεσπίσει μέτρα στο πλαίσιο των διατάξεων του άρθρου 3 παράγραφος 2 της απόφασης 90/424/ΕΟΚ, και των διατάξεων της οδηγίας 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7 ότι τα μέτρα αυτά είχαν γνωστοποιηθεί από τις ελληνικές αρχές 7ότι, για να εξαλειφθεί αυτή η νόσος, ένας αγροτικός οικισμός είναι δυνατόν να θεωρείται ότι αποτελεί μία επιδημιολογική μονάδα, όσον αφορά τις κτηνοτροφικές εκμεταλλεύσεις προβάτων και αιγών 7ότι πληρούνται οι όροι για κοινοτική χρηματοδοτική ενίσχυση 7ότι, από την άποψη της χρηστής χρηματοοικονομικής διαχείρισης, είναι αναγκαίο η Ελλάδα να αποστείλει στην Επιτροπή τα απαραίτητα συνοδευτικά έγγραφα 7ότι είναι αναγκαίο να καθοριστεί εκ των προτέρων το μέγιστο επίπεδο της κοινοτικής χρηματοδοτικής ενίσχυσης για την ενέργεια αυτή 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Για την εξάλειψη της νόσου του αφθώδους πυρετού κατά τη διάρκεια της χρονικής περιόδου μεταξύ 3 Ιουλίου και 30 Σεπτεμβρίου 1996, η Ελλάδα δύναται να λάβει κοινοτική χρηματοδοτική ενίσχυση. Αυτή η κοινοτική χρηματοδοτική συνδρομή ανέρχεται στο 70 % του κόστους της αντιστάθμισης των ιδιοκτητών για:- τη σφαγή και την καταστροφή των ζώων,- την καταστροφή του γάλακτος, του μαλλιού και μολυσμένων ζωοτροφών, καθώς επίσης και, σε περίπτωση που είναι αδύνατον να απολυμανθεί, μολυσμένου εξοπλισμού και υλικού,- τον καθορισμό και την απολύμανση των εκμεταλλεύσεων.Αντισταθμίσεις για τα μέτρα που αναφέρονται στο τρίτο εδάφιο είναι δυνατόν να πραγματοποιούνται και προς άλλα πρόσωπα/φορείς εκτός από τους ιδιοκτήτες.Άρθρο 2 1. Η κοινοτική χρηματοδοτική συνδρομή που αναφέρεται στο άρθρο 1 χορηγείται μετά από την υποβολή των συνοδευτικών εγγράφων.2. Τα έγγραφα που αναφέρονται στην παράγραφο 1 περιλαμβάνουν, όσον αφορά την προαναφερόμενη στο άρθρο 1 αντιστάθμιση:α) μια επιδημιολογική αναφορά που καλύπτει κάθε εκμετάλλευση ή επιδημιολογική μονάδα στην οποία έχουν σφαγεί ζώα. Η αναφορά περιλαμβάνει πληροφόρηση σχετικά με τα ακόλουθα θέματα:i) μολυσμένες εκμεταλλεύσεις και επιδημιολογικές μονάδες:- τόπος και διεύθυνση,- ημερομηνία της υπόνοιας της παρουσίας της νόσου και ημερομηνία της επιβεβαίωσης,- αριθμός και ημερομηνία των ζώων που έχουν σφαγεί και καταστραφεί,- μέθοδος θανάτωσης και καταστροφής,- τύπος και αριθμός των δειγμάτων που είχαν συλλεχθεί και εξετασθεί κατά τη στιγμή της υπόνοιας της παρουσίας της νόσου 7 τα αποτελέσματα των σχετικών εξετάσεων,- πηγή της μόλυνσης, όπως εκτιμάται επί τη βάσει ολοκληρωμένης επιδημιολογικής έρευνας,ii) εκμεταλλεύσεις και επιδημιολογικές μονάδες επαφής:- εδάφια 1, 3 και 4 του προηγουμένου σημείου i),- μολυσμένη εκμετάλλευση (εκδήλωση κρούσματος της νόσου) με την οποία έχει επιβεβαιωθεί ή υπάρχει υπόνοια επαφής 7 φύση της επαφής 7β) χρηματοδοτική έκθεση στην οποία περιλαμβάνεται κατάλογος και διεύθυνση των δικαιούχων, αριθμός των ζώων που έχουν σφαγεί, ημερομηνία και της σφαγής και ποσό που έχει πληρωθεί.3. Η χρηματοδοτική συμμετοχή της Κοινότητας περιορίζεται σε 5 620 000 Ecu. Επιπλέον, περιορίζεται επίσης στις ενέργειες σχετικά με τις οποίες έχει υποβληθεί τεκμηρίωση σύμφωνα με την παράγραφο 2, και για τις οποίες έχει πληρωθεί αντιστάθμιση στους κατόχους εντός 90 ημερών μετά από την επιβεβαίωση της παρουσίας της νόσου στη σχετική εκμετάλλευση.Άρθρο 3 Η παρούσα απόφαση απευθύνεται στην Ελλάδα.Βρυξέλλες, 25 Ιουλίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 224 της 18. 8. 1990, σ. 19.(2) ΕΕ αριθ. L 168 της 2. 7. 1994, σ. 31.(3) ΕΕ αριθ. L 315 της 26. 11. 1985, σ. 11.